Apple o‘z domenidan ayrilishi mumkin

Rossiyaning “Epl Parfyum” MChJ kompaniyasi bergan ariza bo‘yicha unga tegishli Apple.ru mahsulot belgisi ro‘yxatdan o‘tkazilsa, Apple korporatsiyasi apple.ru domenidan ayrilishi mumkin, deya xabar bermoqda “Gazeta.ru”.

Apple kompaniyasi “Yabloko”, “ayFon”, “ayPed”, “Ipod”, “ayPod” kabi 200 dan ortiq “himoyaviy” tovar belgilarini ro‘yxatdan o‘tkazdi, biroq Apple.ru ular orasida yo‘q. Bundan tashqari, ko‘rsatilgan veb-manzilda sayt yo‘q, u korporatsiyaning global sayti — apple.com’ga yo‘naltirilmoqda.
Nashr ta’kidlashicha, “Epl Parfyum” MChJ attorlik mollari bilan shug‘ullanadi, ularning assortimentida Apple nomli atir ham bor.